«Қарғалы №3 орта мектеп» КММ физика пәнінің мұғалімі Ақжолтай Ләйлә Нұрсұлтанқызы
Сабақ тақырыбы:  «Жылу құбылыстары» тарауын   қорытындылау сабағы
Сабақтың мақсаты: а) Жылу құбылыстары туралы  алған білімдерін ,түсініктерін тиянақтау,тексеруә) Дамытушылығында жаратылыстану ұғымдар мен заңдылықтарды дамыту, оқушыларға сарамандық жұмыс істеу дағдысын жетілдіру.б) Тәрбиелігінде табиғаттағы құбылысты бақылай білуге, қорғауға тәрбиелеу .
Көрнекілік:  Сахналық көрініске сай безендіру (қазақ үй жабдықтары),термометр, шеге, құрғақ отын, суық және ыстық су бар стакан, шегені ұстап тұрушы құрал ,есеп шығаратын тақта , мақал-мәтелдер,презентация.
Түрі: Жаңа сабақ (театырландырылған)
Әдісі:Түсіндіру, сұрақ- жауап(ауызша).
Сабақ жоспары:
1. Ұйымдастыру.

2. Үй тапсырмасын тексеру.

3. Жаңа сабақ.

4. Сабақты бекіту.

5. Үйге тапсырма.
Сабақ барысы:-  Сендер күнделікті өмірде табиғаттағы құбылыстардың әртүрлі болатынын көріп жүрсіңдер. Жерде- табиғаттағы құбылыс болмасат тіршілік болмаған болар еді.
 I.Физика – дүние кілті бүгін.

  Табиғат сырын аштырып,

  Токпен қазан астырған.

  Миллион гектар астықты

 Комбайнмен бастырған,

 Физика емей немене?                (Ержан)

Шындықты алғаш таратқан,

Жыл,күніңді санатқан.

Тауып ғажап жаңалық

Жоқтан барды жаратқан

Физика емей немене?               (Толқынай)

Құтқарып ауыр бейнеттен

Техниканы үйреткен,

Роботтай «адамды»

Тіл бітіріп сөйлеткен, 

Физика емей немене?             (Асыл)  

Табиғатпен үндескен

Тұрмыспен де бірлескен,

Пайдасын елге тигізіп

Өлшеп киім кигізген

Физика емей немене?   (Жансая)                                                                                                       
II.       «Физика және бір стакан шай» атты                                                                     

                   театрландырылған сабақ.

 I-бастауыш:
  Құмартып ішеміз шәй,

  Болады көңіліміз жәй.

  Шөліңді қандырар,

  Таңдай қақтырар,

  Индиядан әкелінген
Не деген керемет шәй!-демекші,дастарханға,шәйға жылу құбылыстарын жақсы меңгерген 8-ші сыныптың бір топ оқушыларын шақырамыз!
  II-бастауыш:Кәне,достар!Шәугім қайнап,шәй ішкенге дейін қандай физикалық құбылыстар болатынына мән берейікші?
  1-оқушы:Электр шәугімді тоққа қосады.  (Камила)

  I-бастауыш:Бізде бәрі дайын шәйға келіңіздер!
  2-оқушы: Ой,шәугімнің қақпағын жабу керек,сонда тезірек қайнайды.(Асел)

  II-бастауыш:Сен оған сенесің бе?
  2-оқушы:Әрине,сенемін.
  II-бастауыш:Не үшін шәугімнің қақпағын жабу керек?Онда қандай физикалық құбылыс бар?

  (Дастарханда отырғандардың бәрі жауап бергісі келеді).

  I-бастауыш:Кәне,сен айтшы.

  3-оқушы:Шәугімнің қақпағын жапқанда,берген жылуды сақтап,жылу алмасуды тоқтатамыз.(Алтынай)

  I-бастауыш:Дұрыс.

  4-оқушы:Шәугімнің қақпағын көтергенде мен көпіршіктердің пайда болғанын көрдім.Олар қайдан пайда болады?(Ерсултан)

  5-оқушы:Мен шәугімнің ызылдап шуылдағанын естідім,ол қалай шығады?(Манас)

  I-бастауыш:Мына екі қызық сұраққа кім жауап береді?

   6-оқушы:Бұл көпіршіктер біртіндеп үлкейе береді.Бұлар-әрқашан судың ішінде болатын еріген ауа көпіршіктері.Су неғұрлым суық болса,оның ішінде еріген ауа соғұрлым көп болады.Сондықтан су қызған кезде,артық ауа су ішінен көпіршік түрінде бөлініп шығады.(Анара)

  7-оқушы:Суды әрі қарай қыздырған сайын көпіршіктер үлкейе береді және олардың саны көбейеді.Көпіршіктердің үлкеюімен қатар,оларды судан ығыстырып шығаратын Архимед күші де артады да,олар су бетіне қалқып шығып жарылады да,шуыл пайда болады.Су буы атмосфераға шығып,су қайнайды.Демек,қайнау дегеніміз сұйықтың жеделдете буға айналуы.( Уалихан)
  I-бастауыш:Жауаптарыңыз өте дұрыс.Шәугім қайнағанша кезекті әнге берейік.

  (Ән айтылады)

  II-бастауыш:Енді мынадай сұраққа жауап беріңдерші,шәй қалыпты атмосфералық қысымда қанша градуста қайнайды?

  Бәрі қосылып:100 градуста.

  II-бастауыш:Дұрыс айтасыңдар,ал қайнап жатқан судың температурасы өзгере ме?

  Бәрі қосылып:өзгермейді!

  I-бастауыш:Қайнау температурасының өзгермейтінін(8-оқушы дәлелдейді) дәлелдегенше,кезекті ән мен күйге берейік (ән мен күй шертіледі).

  8-оқушы:Шәугімге термометр салып,әр бір 30 сек. сайын термометрді бақылап,қайнап жатқан судың температурасының өзгермейтінін дәлелдеп айтады.(Ержан)

  Дастарханда отырғандардың біреуі тұрып:Менің мынандай сұрағым бар,шәугім қайнап,шүмектен бу шығып жатқанын көріп тұрмыз,бу деген газ емес пе,газ түссіз болады,оны көрмейміз,ал буды көріп тұрмыз.Неліктен?(Мөлдір)

  9-оқушы:Бұл тұман.Бұл судың буы,салқындағанда ауада кішкене тамшылар түрінде конденсацияланады,(әрине,будың өзі көзге көрінбейді.(Айсұлу)

  II-бастауыш:Шәугімнің қайнағанын,оны қанша қайнатсақ та температурасының өзгермейтіндігіне көзімізді жеткіздік.Енді шәй шығарып,шәй ішейік.

  I-бастауыш:Қандай шәйнекке шәй шығарған дұрыс,темір шәйнекке ме,әлде фарфор шәйнекке ме?

  Отырғандардың бірі тұрып:темір шәйнекке ыстық су құйсаң тез ысып,шәй тез шығады.(Шадияр)

  Келесі оқушы тұрып:Жоқ,темір жылуды жақсы өткізгенімен де шәйнектегі қайнаған суымыз айналадағы ортаға тез жылуын беріп,шәйіміз тез суып қалады.Ал,фарфор шәйнек,жәй ысығанымен,айналадағы ортаға жылуын көпке дейін шығармай тұрады.(Анар)
  II-бастауыш: Дұрыс айтады.Фарфор шәйнекке шәй шығарамыз.

  I-бастауыш:Бәрі дайын шәй құйыңдар.

  2-оқушы шәй құя бастайды.Шәй құйған оқушы:Сенің стаканың жұқа ғой,ішіне қасық салшы.(Асел)
  1-оқушы таң қалып:Неге?(Камила)
  2-оқушы:Қасық металл жылуды жақсы өткізеді,ыстықтың біразын өзіне тартады.(Асел)

  II-бастауыш:Сонда жұқа стакан мен қалың стаканда да физика заңы бар ма?
 I-бастауыш:Әрине бар,бұған кім жауап береді?
  3-оқушы:Иә,әйнектің жылу өткізгіштігі әйнектің қалыңдығына және түзу сызықты ұлғаю коэффициентіне байланысты.Неғұрлым әйнек жұқа болса,түзу сызықты ұлғаю коэффициенті аз болып,жылу өткізгіштігі көп болады.(Алтынай)

  II-бастауыш:Шәй ішіп көңілді отырайық,кезекті ән мен биге берейік (ән айтылып, би билейді).

  I-бастауыш:Шәй ішіп отырып мына оқушылардың біреуі үрлеп ішіп отыр,біреуі тәрелкеге құйып ішіп отыр.Мұнда да физикалық заңдылық бар ма,айтындаршы?
  4-оқушы:Шәйді үрлесең,сұйықтың ең жылдам қозғалатын молекулалары ұшып шығып,қалған молекулалардың орташа кинетикалық энергиясы кеміп,сұйықтың ішкі энергиясы кеміп,шәй суый бастайды.(Ерсултан)

  5-оқушы:Сұйық бетінің ауданы неғұрлым үлкен болса,онда бір мезетте ауаға ұшып шығатын молекулалар саны соғұрлым көп болады.Демек,шәйдің тез сууы оның бетінің ауданына байланысты.(Манас)

  І-бастауыш:Өте дұрыс жауап.Иә,достар,қонақтар,шәй іше отырып,жылу құбылыстарын толық қайталадық деп ойлаймын.Ендігі кезекті ертегіге берейік.
ІІІ.  «Жылу құбылыстары шық бермес Шығайбайдың 

                                         үйінде»

  І-бастауыш: Шығайбайдың сән- салтанаты келіскен ақ шаңқан киіз үйі.

 ІІ-бастауыш: Ауылы Шығайбайдың жотадай екен,

                        Басқұры байекеңнің ноқа ма екен?

                        Туырлығы ішімен сәйкес келіп,

                        Уығын киізбенен жапқан екен.

Неліктен?(уықты киізбен жапқан)
    1-оқушы: Себебі, киіз жүннен жасалған, арасында ауа бар, сондықтан жылу өткізгіштігі нашар, ыстықты ішке өткізбейді.(Камила)
 І-бастауыш:  Жаз айларында ыстық кезде неліктен киіз үйдің туырлығын орта белден түріп тастайды?
    2-оқушы: Себебі, ауа ағынының тасымалдануы болады немесе жылу алмасу процесі конвекция құбылысы арқылы жүреді.(Асел)
 ( Шығайбайдың Алдар Көсенің ұйықтағанын күтіп отырған сәті бейнеленген)

 І-бастауыш: Шығайбайдың есебі « Піс, қазаным, бес ай.....»

 Бай: Неде болса Алдар Көсеге бұл етті жегізбеуім керек. Менің қазанымның массасы 8кг, оған 10 л су құйылған. Олардың температурасын тек 20-тан 100-қа дейін қыздыру үшін, су құйылған қазанға қандай жылу мөлшері берілуі керек?(Есеп тақтада шығарылады).(Мадияр)
(Алдар Көсенің қазандағы еттің пісуін күтіп миығынан күліп отырған сәті көрсетілген).

ІІ-бастауыш: Алдар Көсенің есебі « Отырайын он ай......»
Алдар Көсе: Шығайбайдың ошағындағы шым тезек толық жанғанда 1,4 Дж жылу мөлшері бөлініп шығады. Сонда байекеңнің қанша тезегі жанады екен? ( Есеп тақтада орындалады )(Ержан)
( Шығайбай мен Алдардың бір-бірінің ұйықтап қалар уақытын күтіп, бір-бірін аңдып отырған сәтінің көрінісі )

 І-бастауыш: 

              Шығайбай от басында қалғып отыр,

              Алдар Көсе көз жұмып аңдып отыр.

              Қызуы шым тезектің екі жанға,

              Қандай тәсіл түрімен жетіп отыр?
4-оқушы: Сәуле шығару. Яғни, электромагниттік толқындар көмегімен бір денеден екінші денеге берілу құбылысы.(Ерсұлтан)
( Ет қайнап жатқан қазан көрсетіледі )

ІІ-бастауыш:  Қазанның қақпағын ашып қойғанда ет тез пісе ме? Неліктен?
5-оқушы: Кебу және конвекция. Қақпағын ашып қойса су тез буланады, жылу булануға жұмсалады, жабық ыдыста кебу мен конденсация қатар жүргендіктен, судың массасы өзгермейді.(Манас)
( Алдардың кетіп бара жатқан ,Шығайбайды жібермей, құшақтасып жатқан кезі ......)

  І-бастауыш  Қызуы қарма нанның шыдаттырмай

                         Шығайбай безек қағып айқай салды.
  ІІ-бастауыш:  Шығайбайға нанның қызуы жылу берілудің қандай түрі арқылы берілді?
  6-оқушы: Жылу өткізгіштік.(Анар)
(Шығайбайдың өз тонын Алдарға шешіп беріп жатқан сәті.....)
  І-бастауыш: 
              Айлакер Алдар Көсе келіп қалды,

              Айламен байдың тонын шешіп алды.

              Өз тонын шешіп беріп Алдар Көсе,

             Неліктен байдың тонын киіп алды?
    7-оқушы: Байдың тоны түлкі терісінен жасалған, түлкі терісінің жылу өткізгіштігі нашар болады, сондықтан жылу болады.  (Уалихан)
            V.   « Қазақ ұлттық киімінің физикасы»

А).Сән үлгісі:
	Қазақ ұлттық киімдер
	Физикалық түсіндірме

	Түлкі ішек,қасқыр тон т.б. сыртқы жүн киімдердің жүнімен ішке қаратып тігілуі.
	Адам денесінің жылуы жүн талшықтарының арасындағы ауаның жылу өтімділігінің төмен дәрежеде болуының арқасында сақталады.

	Бас киімдер(тақия,бөрік,сәукеле,тымақ т.с.с.) шошақ болады және үнемі киіледі
	Адамның  төбесі мен бас киімінің арасында ауа жиналады. Ал, ауа қабаты жылу изоляторының қызметін атқарады. Метеоқорғаныс.

	Қыздардың өңір жиегі немесе алқасы
	Бұл қыздардың кеуделік әшекейлері күмістен, асыл тастардан жасалып күн сәулелерін(соның ішінде аса зиянды ультракүлгін,инфрақызыл сәулелерін) шағылту қызметін атқарады.

	Ерлердің жалпақ жиекті қалпағы
	Қалпақтың жиектері адам көзін, бетін күн сәулесінің тура түсуінен қорғайды.


      Б) Абайдың «Ескілік киім» атты өлеңінің  физиалық мағынасы.           

              1-оқушы: Әйгерім                                               
        Ойланып, ойға кеттім жүз жылғы өткен,

        Тон қабаттап кигенім – шидем шекпен.

        Жиде – дамбал ақ саннан, жарғақ шалбар,

        Жырым балақ, матамен әдіптелген.

        Мықшима аяғымда былғары етік,

        Киіз байпақ тоңдырмас ызғар өтіп.

        Үлкен кісе белімде жез салдырған,

       Шақпағым дәндәкуім жарқ-жұрқ етіп.
Жауаптары аудиоға жазылып,тыңдатылады.
2-оқушы: Гүлмира

      Тон қабаттап кигенім -  шидем шекпен,-
      «Жылу өтімділігі»ұғымы тұрғысынан:қабат-қабат киілген киімдердің арасында ауа болады,ол өте жақсы жылу изоляторы болып табылады,өйткені ауаның жылу өтімділігі,басқа заттарға қарағанда аз. 
3-оқушы:Әсел

        Жейде-дамбал ақ саннан, жарғақ шалбар,- 
       «Қатты денелердің механикалық қасиеттері» тақырыбы боцынша: арнайы илеп жұмсартқан мал терісінен тігілген шалбар берік және жел өткізбейтін жылы болады.
4-оқушы:Анара
       Киіз байпақ тондырмас ызғар өтіп,-
      Киіз-сабалап біріктірген жүн,бірақ қандай сабаласа да оның талшықтарының арасында бірталай ауа болады.Ал ауаның жылу сақтау қасиеті жылу өтімділігінің шамасымен түсіндірілетіні туралы жоғарыда айтылды.Онымен қоймай,киіз жеке талшықтардан тұрғандықтан оңай деформацияланып, адамның аяғының қалыпына түседі,яғни аяққа түсер қысымды кемітеді . Сондықтан киіз байпақ әрі жылы,әрі жұмсақ аяқ киім.
5-оқушы:Аделя

      Үлкен кісе белімде жез салдырған,

      Шақпағым дәндәкуім жарқ-жұрқ етіп.

      Тастардан және метелдардан сәндік заттар жасау үшін зергерлер олардың жылу жұмсау арқылы физикалық қасиеттеріне әсер етіп агрегаттық күйлерін өзгертеді, ығысу, иілу, бұрау деформацияларына ұшыратады. Мұнда жездің балқу, кристалдану ,меншікті температурасы, серпімділік модулі, аққыштығы, пропорционалдық пен серпімділік шектері, шағылтқыш қасиеттері ескеріледі.
ІІ-бастауыш:
     Біздің бабаларымыздың әрі әдемі, әрі жылы,әрі жүріс-тұрысқа қолайлы киінуге ақылы  жеткен.Киімдерді тігуге аң,мал терісі,құстың,қой,түйенің жүні сияқты табиғи материялдарды қолданған,яғни ешқандай денсаулыққа зиян келтіретін қоспалары жоқ.
6-оқушы:Мөлдір Жас келіншек ерекше бас киім киіп жүреді, оның аты – жаулық.

     Жаулық екі бөліктен тұрады: астыңғы,тікелей басқа киілетін бөлігі – кимешек, екіншісі, үстіңгі – шалма пішінінде. Екі бөлігі де ақ матадан тігіледі. Ақ матаның жарық сәулесін шағылту қабілеті өте жоғары: қара матадан 13 есе, сары, көгілдір түсті матадан – 2,5 есе артық. Ежелден қазақ халқы көшпелі халық болғандықтан уақытының көбін ашық аспан астында өткізеді. Ал, Күн сәулесінің ультракүлгін бөлігі атмосфераның жоғары қабаттарында нашар жұтылатындығына адам ағзасына елеулі әсер етеді: мөлшері нормадан асса әсері денсаулыққа қауіпті. Ал ,ақ жаулық қазақ әйелдерінің басын, арқасын, кеудесін атмосферадағы түрлі сәулелердің, магнит, электр өрістерінің, жылу алмасуының т.с.с. зиянды әсерінен қорғайды.
              VI.  Мақал-мәтелдер жарысы
	Мақал-мәтелдер                       

	Физикалық құбылыс

	Аузы күйген ішеді                          

	Булану құбылысы

	Шоқ қайдан болса,

Жылу сонда болады

	Жылу берілу құбылысы

	Қол жұмылмай жылынбайды

	Жылу өтімділік

	Күн шыққан соң суарған суды күн жұтар,

Күн батқан соң суарған суды жер жұтар

	Булану құбылысы

	Қазан отпен,адам әрекетпен қызады

	Жұмыс істеу арқылы ішкі энергияның өзгеруі

	Көсеу ұзын болса,қол күймейді.

	Жылу берілу құбылысы


	


                              VII.Аукцион
Аукцион сұрақтары:
1).1  жұмыртқа 3 минутта піссе,4 жұмыртқа қанша минутта піседі?                                       ( 3 минутта)
2). Үш май шам жанып тұрды, екеуін сөндірсе нешеуі қалады?

                           ( екеуі, сөндірілмеген біреуі жанып кетеді)
3). 1 көйлек жылы ма, әлде 1 көйлектің қалыңдығындай 3 көйлек жылы ма?                        ( 3 көйлек )
4). Тоғайда 10 қарға отыр. Аңшы олардың екеуін атып алды, нешеуі қалды?                             ( екеуі )
5). Барлық араб цифрларының көбейтіндісі нешеге тең?
                                                       ( ноль)
6). Қазақ қыздары таққан орамалдың өлшем бірлігі не?

                                                      ( шаршы)
7). Үстел беті төртбұрышты. Оның бір бұрышын арамен кесіп алсаң, неше бұрыш қалады?      ( бес бұрыш )
8). 1 жанұяның 5 ер баласы және олардың әрқайсысының бір-бір қарындастары бар. Жанұяның қанша баласы бар?

                                                       ( алты )
9). Сандыққа нені тығып қоюға болмайды?    (жарық)
10). Жұпардың иісін жасыра алмайсың. Бұл қай құбылысқа негізделген?         (диффузия)

І-бастауыш:

                    Ақын жанды болмаған,

                    Физик те бола алмас.

                    Жақсы шумақ тумаса.

                    Көңілге әсте қона алмас.
ІІ-бастауыш:
                    Көңіл бұл кеште,

                    Келгендерге көп рахмет.

                    Шын сезінген көрерменге,

                    Мың рахмет,мың рахмет.
Осымен «Жылу құбылыстары» тарауына арналған 

                 Театрландырылған сабағымызды аяқтаймыз. 
